Góð þátttaka á Degi barnsins í Hvalfjarðarsveit Það var góður hópur barna og foreldra þeirra sem tóku þátt í Degi barnsins sem haldinn var hátíðlegur í Hvalfjarðarsveit í fyrradag . Á vef sveitarfélagsins segir : " Að þessu sinni var hátíðin haldin í náttúrufegurð við Motel Venus og mættu um 70 manns . Byrjað var á ratleik en síðan var veitt í ósnum . Ekki fékkst sporður úr sjó en tíminn vel nýttur til kastæfinga í staðinn . Þá var boðið uppá pizzur , franskar kartöflur og gos eins og hver gat í sig látið og ekkert til sparað . Það var menningarmálanefnd Hvalfjarðarsveitar sem stóð fyrir hátíðinni í ár . "